《报国寺藏经院小阁同师川驹父作二首 其一》
宋代·洪朋

吾庐通古寺，宝藏此禅房。薜荔封寒井，檀栾度短墙。

蝉声秋寂寂，山气夜苍苍。却怪沙边雁，归飞有底忙。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。